১০ লক্ষ ডলার খসালেই মিলবে ভিসা! ‘গোল্ড কার্ড’ চালু আমেরিকায়

ওয়েব ডেস্ক : ‘ট্রাম্প গোল্ড কার্ড’ বা ‘গোল্ড কার্ড’ (Gold Card) চালু করলেন মার্কিন প্রেসিডেন্ট ডোনাল্ড ট্রাম্প (Donald Trump)। আমেরিকায় পাকাপাকিভাবে বসবাসের জন্য এই কার্ডের জন্য আবেদন করা যেতে পারে। বুধবার থেকে কার্যকর হয়েছে এই ভিসা। তবে এর জন্য আবেদনকারীদের গুনতে হবে বিশাল পরিমান টাকা।

‘গোল্ড কার্ড’-এর সূচনা করে ট্রাম্প বলেছেন, এই কার্ড গ্রিন কার্ডের (Green Card) মতোই। তবে গোল্ড কার্ডে অনেক সুবিধা পাওয়া যাবে। তবে এর জন্য আবেদনকারীদের গুনতে হবে বিশাল অঙ্কের টাকা। নতুন এই কার্ডের জন্য গুনতে হবে ১০ লক্ষ ডলার। ভারতীয় মুদ্রায় যা ৮ কোটি ৮০ লক্ষ টাকা।

আরও খবর : গোয়া কাণ্ডে থাইল্যান্ডে গ্রেফতার লুথরা ব্রাদার্স!

ট্রাম্প (Trump) আরও জানিয়েছে, সংস্থাগুলি যদি চায় কোনও কর্মীর দ্রুত ভিসার প্রয়োজন, সেক্ষেত্রে সংস্থাগুলিকে খরচ করতে হবে ২০ লক্ষ ডলার। ভারতীয় মুদ্রায় যা ১৭ কোটি ৬১ লক্ষ টাকা। তবে ‘গোল্ড কার্ড’ (Gold Card) নেওয়ার আগে প্রথমে আবেদনকারীকে ১৫ হাজার ডলার বা ভারতীয় মুদ্রায় ১৩ লক্ষ ৪৮ হাজার ৪৯৯ টাকা ‘প্রসেসিং ফি’ বাবদ জমা দিতে হবে। তবে সেই টাকা ফেরত দেওয়া হবে না বলেও জানিয়ে দেওয়া হয়েছে। আর ‘প্রসেসিং ফি’ দেওয়ার পরেই নথিপত্র যাচাই করা হবে। তা শেষ হলেই আবেদনকারীকে দিতে হবে ১০ লক্ষ ডলার।

উল্লেখ্য, এতদিন আমেরিকায় (America) বসবাসের জন্য অন্যান্য দেশের নাগরিকদের আবেদন করতে হত ‘গ্রিন কার্ড’-এর জন্য। তবে এবার ‘গোল্ড কার্ড’-এর জন্য আবেদন করতে পারবেন আবেদনকারীরা। এ নিয়ে আমেরিকার বাণিজ্যসচিব হাওয়ার্ড লুটনিক আগেই জানিয়েছিলেন, অন্যান্য দেশে থাকা মেধাসম্পন্ন মানুষের জন্যই এই ‘গোল্ড কার্ড’ তৈরি করা হয়েছে। যাতে তাঁরা আমেরিকায় নতুন কাজের পাশাপাশি বাণিজ্যও করতে পারেন। অন্যদিকে এই ‘ট্রাম্প গোল্ড কার্ড’ বেচেই হাল ফেরাবেন অর্থনীতির, এমনটাই দাবি করেছেন ট্রাম্প।

দেখুন অন্য খবর :